L 81/4 Den Europæiske Unions Tidende 26.3.2015 AFGØRELSER KOMMISSIONENS AFGØRELSE (EU) 201 5/512 af 25. marts 2015 om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, særlig artikel 249, og ud fra følgende betragtninger: (1) — På det 2104. møde i kommissærkollegiet den 5. november 2014 besluttede Kommissionen at omorganisere sine tjenestegrene og at overføre opgaverne relateret til forberedelse af Kommissionens initiativer med hensyn til lovgivning og andre retsforskrifter med henblik på beskyttelse af euroen mod falskmøntneri og til støtte for området gennem uddannelse og teknisk bistand fra Det Europæiske Kontor for Bekæmpelse af Svig til Generaldi- rektoratet for Økonomiske og Finansielle Anliggender (2) — Kommissionens afgørelse nr. 1999/352/EF, EKSF, Euratom ()) bør derfor ændres i overensstemmelse hermed. (3) — Eftersom ovennævnte omorganisering af Kommissionens tjenestegrene trådte i kraft den 1. januar 2015, bør de relevante retlige bestemmelser ajourføres hurtigst muligt — VEDTAGET DENNE AFGØRELSE: Artikel 1 I artikel 2 i afgørelse nr. 1999/352/EF, EKSF, Euratom foretages følgende ændringer: 1) stk. 2, andet punktum, udgår 2) stk. 4 affattes således: »4. —Kontoret har til opgave at forberede Kommissionens initiativer med hensyn til lovgivning og andre retsforskrifter med henblik på bekæmpelse af svig, jf. stk. 1.« Artikel 2 Denne afgørelse træder i kraft dagen efter offentliggørelsen i Den Europæiske Unions Tidende. Udfærdiget i Bruxelles, den 25. marts 2015. På Kommissionens vegne Jean-Claude JUNCKER Formand ()) Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 20).